
Fig.  1.  Bernt  Notke:  St.  Jørgen  og  Dragen  i  Storkirken,  Stockholm. 


AT  svensk  Kunst  til  alle 
L  Tider  har  haft  en  fest- 
ligere Form  end  den  dan- 
ske, faar  man  aldrig  stærk- 
ere bekræftet  end  paa 
mørke  Vinterdage  i  Stock- 
holm. Naar  Morgenens 
Skumring  endnu  hænger 
over  Middagens  Timer,  og 
det  knapt  faar  lysnet,  før 
det  atter  er  Aften,  da  maa 
man  mindes,  at  Danmarks 
Kunst  ikke  staar  i  detsamme 
Modsætningsforhold,  som 
Sveriges,  til  den  knugende 
lange  Vinter.  Ikke  tilnær- 
melsesvis i  samme  Grad 
som  den  svenske  Kunst  er 
den  danske  en  Trøst  for  den 
Tungsindige,  der  i  det  nor- 
diske Tusmørke  tørster  ef- 
ter at  stemmes  festligt  af 
rene  Linjers  Rhytmer  og 
skønne  Farvers  Samklange. 
Vort  Fædrelands  Kunst  er 
intim  og  har  kun  i  ganske 

Fig.  3.  Gripsholms  Slot.  Den  ydre  Borggaard. 


Fig.  4.  Kalmar  Slot. 


Fig.  6.  Drottningholms  Slot. 


enkelte  Tilfælde  tilstræbt  no- 
get af  den  pompøse  smyk- 
kende Karakter,  som  alle 
Dage  har  kendetegnetnæsten 
alle  kunstneriske  Bestræbel- 
ser hos  vore  festkære  Brødre 
østensunds. 

Det  stemmer  med  de 
Længsler,  der  i  langt  højere 
Grad  end  lykkelige  Jord- 
bundsforhold har  givet 
svensk  Kunst  dens  Næring, 
at  den  yderst  sjældent  søgte 
sine  Forbilleder  i  den  spe- 
kulative tyske  Kunst,  men 
saa  meget  oftere  i  den  deko- 
rative franske.  Dette  blev 
dens  Held.  Det  er  sit  tidlige, 
umiddelbare  og  indgriben- 
de Forhold  til  den  franske 
Kunst,  den  svenske  Kunst 
skylder  det  artistiske  In- 
stinkt, der  er  dens  Styrke, 
den  instinktive  Forstaaelse 
af,  at  Kunst  ikke  har  nogen 
Opgave  udover  den  at  mætte 
Sanserne  med  Skønhed  og 
fylde  Sindet  med  Stemning. 

Det  har  desuden  været  en 
Fordel  for  Kunsterne  i  Sve- 
rige, at  det  forholdsvis  sent  kom  til  den  Skilsmisse  mellem  dem,  som  gjorde 
Arkitekturen  umalerisk  og  Malerkunsten  uarkitektonisk,  medens  den  udsatte 
Billedhuggerkunsten  for  at  forkvakles  under  bevægelige  Forhold,  der  ikke 
stemmer  med  dens  lovbundne  Natur  og  derfor  sjældent  har  tjent  til  dens 
Tarv.  Svensk  Kunst  er,  i  Modsætning  til  den  danske  og  norske,  født  som  en 
Monumentalkunst.  Og  man  kan  paa  en  Maade  tilføje:  født  paa  et  Slot,  nemlig 


Fig..  7.  Det  karolinske  Gravkor  ved  Riddarholmskirken,  Stockholm. 


Fig.  8.  Riddarhuset,  Stockholm. 


Stockholms.  Deraf  dens  naturlige  Tilbøjelighed  til  at  triumfere  over  nordisk 
Fattigdom  og  Smaatskaarenhed  og  folde  sig  ud  med  større  Glans  og  Magt, 
end  Kunsterne  ejer  i  de  andre  af  de  nordiske  Riger. 

St.  Jørgen  og  Dragen  i  Stockholms  Storkyrka  (Fig.  1)  er  ikke  svensk 
Kunst,  udført  som  den  er  af  Bernt  Notke  fra  Liibeck.  Men  dette  det  dyre- 
bareste Nationalmonument  i  Sverige,  der  atten  Aar  efter  Slaget  paa  Brunke- 
berg  1471  blev  rejst  paa  Initiativ  af  Sten  Sture  og  ved  Bidrag  fra  hele  Lan- 
det, faar  dog  komme  i  Betragtning  her.  Med  sine  kolossale  Dimensioner,  med 
sin  barokke,  næsten  tibetanske  Fantasi  i  Fabeldyret,  med  sin  luende  For- 
gyldning er  denne  Gruppe  i  Træ  den  gothiske  Træskærerkunsts  Triumf  og 
et  Vidnesbyrd  frem  for  alle  Domkirker  og  Klostre  fra  Middelalderen  (Got- 
lands ikke  undtagne)  om  den  Kendsgærning,  at  en  triumferende  Udfoldelse 
af  Pengemidler,  Ævner  og  Materialer  fra  ældgammel  Tid  var  en  dybtliggende 
Trang,  en  fundamental  Fornødenhed  for  de  fordringsstiliende  svenske  Sind. 

Der  er  i  Storkyrkan  endnu  et  Stykke  æventyrlig  Kunst.  Det  er  Konge- 
stolene, udførte  af  den  fra  Tyskland  indkaldte  Burchardt  Precht  (Fig.  2). 
Her  ser  man  atter  en  Fremmed  paa  svensk  Grund  overgaa  alt,  hvad  han 
kunde  tænkes  at  have  udført  hjemme.  Stilen  er  halvt  Lepautres,  halvt  Berninis, 
men  det  svenske  Milieu  har  virket  som  en  Tilskyndelse  paa  den  tyske  Træ- 

Fig.  9.  Stockholms  Slot.  Maleri  af  Prins  Eugen  i  Stockholms  Nationshus,  Upsala. 


l'ig.  1 0.  Stockholms  Slot.  Nordlige  Facade. 


12.  Gaarden  i  den  Tessin'ske  Ejendom,  nuværende  Ofverståthållerhuset,  Stockholm. 


Skulptørtilatgaa  udover 
Forbilledernes  Begræns- 
ning, og  Anvendelsen  af 
Træethar  desuden  mulig- 
gjort svævende  Effekter, 
som  end  ikke  Bernini 
kunde  opnaa  i  Sten  og 
Bronze. 

Mange  andre  Mindes- 
mærker fra  Renaissance- 
og  Baroktiden  i  Sverige, 
derimellem  ogsaa  indfød- 
te, bekræfter  det  her  be- 
rørte Forhold.  Man  kun- 
de nævne  Gripsholm 
(Fig.  3);  man  kunde  og- 
saa nævne  Kalmar  Slot 
(Fig.  4)  og  Slottet  i 
Vadstena  (Fig.  5).  Eller 
det  karolinske  Gravkor 
til  Riddarholmskirken. 
(Fig.  7).  Eller  det  sven- 
ske Versailles,  Drottning- 
holm  (Fig.  6),  for  ikke  at 
tale  om  Riddarhuset  i 
Stockholm  (Fig.  8),  næst 
Slottet  sammesteds  vel 

nok  den  skønneste  Byg-  ^hrenstrahl:  Portræt  af  Bengt  Horn. 

ning  i  Sverige.  Altsammen  er  det  Vidnesbyrd  om  de  ubændige  svenske  Stor- 
magtskrav  til  Storsyn,  Kraft  og  Pragt. 

Men  centralt  i  Sveriges  Hovedstad  og  centralt  i  Sveriges  Kunsthistorie, 
ragende  op  over  alt  baade  ved  sin  enorme  Bygningsmasse  og  sit  sejrrige  Geni 
ligger  —  bygget  efter  Branden  1697  af  Nicodemus  Tessin  d.  Y.  og  fuld- 
endt 1760  under  Ledelse  af  hans  Søn,  Karl  Gustav  Tessin  —  Stockholms 
Slot  (Fig.  9—11). 

Det  er  Nordens  mægtigste  Kongeborg;  det  er  et  af  de  skønneste  Slotte  og 

en  af  de  enkleste, mestmonu- 
mentale  Bygningeri  hele  den 
vide  Verden.  Vanskeligt  at 
sige,  fra  hvilken  Kantdethelst 
bør  ses !  Ogsaa  til  hvilken  Tid 
af  Døgnet  det  er  dejligst.  Selv 
i  det  mest  nøgterne  Dagslys 
er  dets  ligelinjede  Silhuet  en 
ubrødelig  Enhed.  Rigest  er 
Vestfacaden  med  den  lille 
Borggaard,  strengest  Nord- 
facaden, hvis  eneste  Pryd 
er  Portalen  ovenover  Lejon- 
backen,  mest  bedaarende 
Sydsiden  med  det  Triumf- 
bue-lignende Midtparti.  En 
kraftig  profileret  Gesims  og 
derover  en  Balustre-Bryst- 
ning  kranser  og  kroner  det 
hele.  Det  er  en  enestaaende 
Nydelse  at  omkredse  dette 
kostelige  Bygningsværk  og 
fornemme  dets  ideelle  For- 
hold i  alle  Enkeltheder,  frem 
for  alt  Vinduernes  Fordeling 
paa  Murfladerne.  En  endnu 
større  Nydelse  er  det  dog  at 
se  det  paa  nogen  Afstand  og 
være  Vidne  til  dets  vidunderlig  valgte  Beliggenhed  og  dets  vidunderlige  Virk- 
ning i  By-Prospektet.  Som  et  mægtigt  Minde  om  Sveriges  Stormagtstid  lig- 
ger denne  Bygningsblok  højt  paa  sin  Holm.  Bedst  er  dens  Adel  og  Vælde 
maaske  blevet  forstaaet  i  vore  Dage  af  en,  der  selv  er  opvoxet  indenfor 
dens  Mure:  af  Prins  Eugen  i  hans  stemningsskønne  Billed  af  Slottet  set  som 
Silhuet  mod  en  Sommernats  skyede  Himmel.  Som  de  store  Linjer  her  smel- 
ter ind  i  den  store  Stilhed,  der  kun  brydes  af  et  Par  Maagers  Vingeslag 
henover  „Stromen"  er  deres  Virkning  paa  Sindet  den  Andagt,  man  kun 


14.  David  KrafTt:  Karl  XII. 

Fig.  15.  Richter:  Grev  Gyldenstolpe. 


føler  foran  virkelig  storslaaet 
Kunst. 

Som  Slottetudvendigover- 
vejende  hviler  paa  italienske 
Traditioner,  saaledes  har  og- 
saa  italienske  Bygninger  fra 
Baroktiden  overvejende  tjent 
til  Forbilleder  for  andre  af 
Nikodemus  Tessin  d.  Y.'s 
Arbejder,  bl.  a.  det  Hus,  han 
i  Slottets  umiddelbareste 
Nærhed  byggede  for  sig  selv, 
og  hvis  smukke  Gaard  efter 
italiensk  Mønster  (Fig.  12) 
har  en  kulisseagtig  Bag- 
grundsbygning  med  et  sind- 
rigt konstrueret  Søjle-Per- 
spektiv, der  tjener  til  at  lukke 
for  U  dsigten  til  de  tilstødende 
Tomter.  Men  medens  saa- 
ledes Slottets  Bygmester  gav 
de  italienske  Forbilleder  For- 
trinet i  alt  det  Ydre,  lod  han 
og  endnu  mere  hans  Søn, 
Karl  Gustaf,  Rummene  ind- 
vendig smykke  af  indkaldte 
franske  Kunstnere,  Malere, 
Billedhuggere  og  Kunst- 
haandværkere,  og  disses  Virksomhed  i  Stockholm  gennem  Størstedelen  af 
det  attende  Aarhundrede  blev  grundlæggende,  kan  man  sige,  for  Smagens 
Udvikhng  i  Sverige. 


Fig.  16.  Pasch  d 


Grev  Erik  Brahe. 


Som  den  svenske  Malerkunsts  Fader  nævnes  almindelig  David  Klocker 
Ehrenstrahl,  en  født  Hamborger,  Elev  af  Pietro  da  Cortona  i  Rom,  men 
ikke  ubekendt  hverken  med  Paris  eller  London  og  derfor  som  Dekoratør 
og  Portrætør  af  et  vist  almindeligt  europæisk  Tilsnit.  Hans  Loftsmaleri  i  Rid- 

Fig.  17.  Lundberg:  Juliana  Henck. 


Fig.  18.  Lundberg:  Karl  Gustav  Tessin. 

darhuset  er  lutter  lærd  Ikonografi,  hans  Mandsportræter,  som  f.  Ex.  Bengt 
Horns  (Fig.  13),  er  skabelonsmæssig  skaarne  over  de  „romerske"  Imperator- 
Skikkelser  fra  Tiden.  Men  han  er  Indehaver  af  det  gamle  dekorative  Maler- 
haandværk  og  forstaar  i  hvert  Fald  den  Ting,  at  Smaatskaarenhed  er  ufor- 
eneligmed  Udsmykning.  Mere  Karakterfuldhed  møderman  hos  hans  Slægtning 
og  Elev  David  Krafft,  der  bl.  a.  har  gjort  sig  bekendt  ved  sit  kærnefulde 
Billede  af  Carl  XII  (Fig.  14),  et  virkehgt  Officersportræt  i  Modsætning  til 

Fig.  19.  Roslin:  Kunstneren  og  hans  Hustru. 

Ehrenstrahls  forlorne  Feltherrer.  Af  andre  samtidige  eller  lidt  senere  Portræt- 
malere kan  nævnes  Richter,  der  har  malet  det  smukke  Billed  af  Grev  Gyl- 
denstolpe (Fig.  15;  en  ægte  Type  paa  en  ung  svensk  Mand)  og  Pasch  d.  Æ., 
hvem  man  bl.  a.  skylder  det  livfulde  Portræt  fra  1732  af  Grev  Erik  Brahe 
(Fig.  16).  Man  har  sagt  om  dette  Billed,  at  det  kunde  tjene  som  Titelblad  til 
den  ny  Tid,  som  imidlertid  var  oprunden,  Frihedstiden,  den  egentlige  Fransk- 

tid  for  de  bildende 
Kunster  i  Sverige.  Ri- 
meligere er  det  dog 
som  Titelblad  til  denne 
Tid  at  tage  et  Portræt, 
der  er  malet  af  Tidens 
mest  typiske  Maler, 
Landberg,  og  forestil- 
ler den,  der  mere  end 
nogen  anden  bragte 
Sverige  i  Forhold  til 
Frankrig,  Slottets  Ud- 
smykker, den  unge 
Karl  Gustaf  Tessin 
(Fig.18). 

1728  vendte  han  ef- 
ter en  festlig  Ungdom 
i  Frankrigs  Hovedstad 
tilbage  til  Stockholm. 
Ham  fulgte  i  1732  Ma- 
leren Taraval  og  se- 
nere Billedhuggeren 
Bouchardon,  begge 
medførende  Rococo- 
stilen  fix  og  færdig  til  Stockholm,  den  første  i  Form  af  vignetagtige  mytholo- 
giske  Loftsbilleder  i  Bouchers  Art,  men  med  Lemoynes  grønlige  Toner,  den 
sidste  i  Form  af  dekorative  Skulpturer  som  f.  Ex.  Prædikestolen  i  Slottets 
Kapel.  Medens  altsaa  disse  og  mange  mindre  franske  Kunstnere  tog  Vejen 
fra  Paris  til  Stockholm,  tog  Lundberg  og  efter  ham  Roslin  og  mange 
flere  svenske  Kunstnere  Vejen  vice  versa,  og  fransk  og  svensk  Aand  ind- 
gik nu  som  Følge  af  denne  Udvexling  af  Kræfter  en  Formæling,  hvortil 
Kulturhistorien  af  nyere  Dato  knap  har  noget  Sidestykke  at  opvise. 
Lundberg  blev  28  Aar  i  Paris,  Roslin  41  Aar;  af  de  noget  senere  blev 
Lafrensen  dér  24  Aar,  Wertmiiller  det  meste  af  16.  Det  er  dog  ikke 
blot  Portræter  som  Lundbergs  af  Juliana  Henck  (Fig.  17),  Roslins  af 
ham  selv  og  hans  Hustru  (Fig.  19),  eller  af  Familjen  Jennings  (Fig.  20) 


hig.  21.  Latrensen :  La  Coiibolatiun.  Efter  Kobberstik  at'  N.  de  Lauiiay. 

eller  Genrebilleder  som  den 
noget  senere  Lafrensens 
Gouacher  (Fig.  21),  der  kan 
tages  som  Vidnesbyrd  om 
den  utrolige  Lethed,  hvor- 
med de  svenske  Kunstnere 
trængte  ind  i  den  franske 
Kunsts  subtileste  Intimite- 
ter. Pilo,  der  aldrig  kom  til 
Paris,  men  snarest  synes  at 
have  dannet  sig  efter  vene- 
tianske Forbilleder  fra  det 
18de  Aarhundred,  er  f.  Ex.  i 
sit  Portrætaf  Frederik  Vmed 
dets  franske  Figurformel 
(Fig.22)enRococokunstner 
af  det  reneste  Vand.  Og  det 
samme  gælder  Desmarées, 
der  ligeledes  var  uden  Be- 
røring med  Paris  og  —  som 
man  kan  se  det  bl.  a.  af  hans 
Portrætaf  Historikeren  Ar- 
chenholtz  —  havde  faaet  sin 
Indvielse  fra  Piazetta. 


h'il.  22.  Pilo:  Frederik  V. 


Skønt  der  lever  Rester  af 
Rococo  den  Dag  i  Dag  i 
svensk  Kunst,  synes  det  mærkelig  nok  ikke  forsøgt  at  forklare  svensk  Aands 
Pagt  med  Rococostilen,  ja  man  har  endog  aldrig  fra  svensk  Side  faaet  be- 
kræftet den  Kendsgærning,  som  en  tysk  Forsker  har  fremdraget  af  Forglem- 
melse: at  Ordet  „Rococo"  er  skabt  i  Stockholm  af  franske  Emigranter  i 
Begyndelsen  af  det  19de  Aarhundred.  De  vilde  dermed  karakterisere  det 
latterlige  ved  den  ældre  Slægts  Sæder  og  Dragter. 

For  os  er  Rococoen  ikke  længere  latterlig.  Dens  Verden  er  ganske  vist 
ikke  vor;  men  at  denne  Verden  var  fuld  af  Skønhed,  er  man  forlængst  holdt 
op  at  bestride.  At  definere  denne  Skønhed  med  et  enkelt  Ord  er  næppe  mu- 

Fig.  23.  Sergei :  Faun. 


ligt.  Den  rummes  jo  i  saa  forskellige  Former  som  Musik  og  Ornamentik,  i 
al  Slags  Kunsthaandværk  af  alle  mulige  Materialer,  i  Porcellæns-Plastik  og 

i  Skulpturer  af  Sandsten  eller  Marmor,  i  Bron- 
zer og  Silkestoffer,  i  Guldsmedarbejder  og 
Gobeliner,  i  Billeder  frem  for  alt  af  Watteau 
og  LaTour,  Boucher  og  Fragonard.  Noget  fæl- 
les er  der  dogi  alt  dette.  Det  er  altsammen  Frem- 
toninger fra  den  Skinverden,  den  Fantasiver- 
den, hvori  den  forfinede  De!  afMenneskeheden 
i  det  18de  Aarhundred  havde  indlevet  sig,  og 
af  hvilken  den  først  blev  udreven  brat  af  den 
store  franske  Revolution.  Plaire  est  mon  but 
kunde  man  med  en  Vending  i  et  Vers  af  Pi- 
ron,  hvilket  Jul.  Lange  har  Æren  af  at  have 
fremdraget,  sætte  som  Motto  for  al  Stræben  i 
Rococokunsten ;  thi  sin  eneste  Opgave  saa  den 
i  at  tage  Sanserne  fangne  og  tjene  dem  til  Be- 
hag og  Tidsfordriv. 

Som  Flyvesæd  for  et  Vindstød  gik  Rococoen 
Fig.  24.  Sergei:  Gustaf  iii's  Statue.       fra  Frankrig  over  Laudeue,  og  selv  paa  Steder, 

Fig.  25.  Per  Krafft  d.  Æ.:  Gustaf  III. 


Fig.  26.  Pilo:  Gustav  III's  Kroning  (Brudstykke). 


Fig.  29.  Haupt:  Bureau.  Nordiska  Museet,  Stockholm. 


hvor  der  knap  skulde  synes  Jordbund  for  den,  f.  Ex.  oppe  mellem  Norges 
Fjælde,  spirede  denne  Stil  fra  Paris'  Saloner  og  Alkover  i  Kraft  af  dens  ind- 
smigrende Egenskaber. 

Men  intet  Sted  fandt  den  bedre  Jordbund  end  den  svenske. 

Man  har  snart  givet  Karl  Gustaf  Tessin  Æren,  snart  Skylden  herfor,  og 
sikkert  er  det,  at  han  gjorde,  hvad  han  kunde  for  at  forfranske  Smagen  i  sit 
Fædreland.  Ikke  blot  indkaldte  han  hele  Rækken  af  de  franske  Kunstnere, 
som  under  hans  Ledelse  kom  til  at  arbejde  i  Slottet,  men  ham  skyldes  det 
ogsaa,  at  Sverige  (nu  dets  Nationalmuseum)  er  rigere  næsten  end  noget  andet 
Land  udenfor  Frankrig  paa  fransk  Staffeli-Kunst  fra  det  18de  Aarhundred. 
Men  det  er  dog  sikkert  at  overdrive  denne  Enkeltmands  Betydning  at  til- 
skrive ham  alene  den  franske  Smags  Sejr  i  Sverige  i  det  18de  Aarhundred. 
Dens  Tilstedeværelse  sporvis  gennem  hele  det  19de  Aarhundred,  ja  endnu 
i  Begyndelsen  af  det  20de  peger  i  Retning  af  en  dybere,  en  særlig  national 
Disposition  fra  Rococoen  i  de  kunstnerisk  anlagte  svenske  Sind. 

Fransk  og  svensk  Smags  mærkværdige  Formæling  skyldes  næppe  et  lige- 
fremt aandeligt  Slægtskab  mellem  de  to  Nationer.  Men  svensk  Folkesind, 

Fig.  30.  Hillestrom:  Stillleben. 


der  i  sin  Hverdagsform  er  tungt  og  trægt  omtrent  som  det  danske  og  norske 
har  i  givne  Øjeblikke  nemmere  end  de  andre  nordiske  Nationers  Folkesind 
til  lyriske  Udbrud,  hvilket  maaske  forklares  deraf,  at  Svenskerne  aldrig 
ganske  har  glemt  deres  store  Fortid  med  dens  løsslupne  Former  for  Livet. 
Hvorom  alting  er,  saa  giver  de  lyriske  svenske  Længsler  sig  ofte  ganske  lig- 
nende Udslag  som  det  medfødte  franske  Letsind.  Deraf  f.  Ex.  den  store 
Oprømthed,  som  er  paa  Overfladen  af  Bellmanns  Sange,  og  som  paa  én  og 
samme  Tid  er  det  franske  og  svenske  i  dem.  Deraf  ogsaa  det  dithyrambiske, 
det  mægtigt  begejstrede,  hvortil  hører  den  store  Geste,  der  endnu  i  vor  Tid 

Fig.  31.  Masreliez:  Priamus  begærer  Hektors  Lig  af  Akilles. 


er  karakteristisk  for  den  svenske  Figurkunst,  og  som  maaske  mere  end  noget 
andet  gør  den  tilsyneladende  væsensbeslægtet  med  den  franske. 

Selv  hos  Sergei  møder  os  den  store  Geste.  Sergei  —  Sveriges  navnkun- 
digste og  ypperste  Billedhugger  —  begyndte  som  Elev  af  Franskmanden 
Larcheveque  i  Stockholms  nylig  oprettede  Kunstakademi  og  levede  sig  der- 
efter under  et  Ophold  i  Paris  yderligere  ind  i  den  franske  Opfattelse  af  Fi- 
guren. Vendepunktet  i  hans  Liv,  fra  hvilket  han  afsvor  eller  mente  at  afsværge 
den  franske  Stil,  er  hans  Ankomst  til  Rom.  Han  er  fra  det  Øjeblik  Talsmand 
for  den  Theori,  som  imidlertid  var  bleven  den  gængse  over  hele  Verden,  den, 
som  hans  Ven  Ehrensvard  med  saa  stort  Talent  forfægtede  i  Sverige,  og  som 
Sergei  selv  har  udtrykt  i  de  mere  almindelige  Winckelmannske  Ord  om  at 
se  Naturen  „med  en  græsk  Kunstners  Øje".  Hans  Ord  af  denne  Art  har 
endog  for  Jul.  Lange  vanskeliggjort  en  uhildet  Betragtning  af  hans  Kunst. 
Han  er  i  sine  senere  Værker  ganske  rigtig  Ny-Klassiker,  men  den  fransk- 
svenske Geste  forlader  ham  aldrig.  Den  er  i  hans  herlige  Faun  (Fig.  23), 
den  er  i  hans  Diomedes,  den  er  i  hans  døende  Otryades,  i  hans  Venus  og 
Amor  og  Psyke.  Og  ikke  mindst  er  den  til  Stede  i  det  mest  antike  af  hans 

Fig.  33.  Elias  Martin:  Landsisab  med  Vandfald. 


Arbejder,  Statuen  af  Kong  Gustav  III  (Fig.  24),  rejst  ved  Slottet  af  Stock- 
holms Borgerskab  til  Minde  om  den  finske  Krigs  Afslutning  1790.  Som 
Kongen  her  staar  støttet  med  den  venstre  Haand  til  den  laurbærsmykkede 
Skibsstavn,  medens  han  med  den  højre  rækker  Fredens  Oliegren  til  sit  Folk, 
minder  han  i  Stilling  og  Stil  om  den  belvederiske  Apollon,  og  man  har  Ser- 

Fig.  34.  Breda:  Teresa  Vandoni. 


gels  egne  Ord  for,  at  han  var  sig  dette  Forhold  vel  bevidst.  Men  det  er  meget 
betegnende,  at  den  store  svenske  Billedhuggers  skønneste  Standbilled  saa- 
ledes  støtter  sig  i  Stilen  netop  til  den  af  de  antike  Statuer,  i  hvilken  Gesten 
er  ét  og  alt. 

Fig.  35.  Breda:  Kunstnerens  Fader. 


Dar  låg  ett  skimmer  ofver  Gustafs  dagar 
fantastisk,  utlandsk,  flardfullt,  om  du  viil, 
men  det  var  sol  dari,  och  hur  du  klagar, 
hvar  stodo  vi,  om  de  ej  varit  till? 

Saaledes  sang  Tegner  ved  Svenska  Akademiens  Jubelfest  1836,  idet  han 
netop  tog  sit  Udgangspunkt  i  Sergeis  Statue  af  Kongen. 

Om  „Tjusarekungen",  hvis  skønne  Skuespillerskikkelse  PerKrafftå.Æ.  har 
skildret  i  et  Billed  (Fig.  25),  hvori  Gesten  heller  ikke  mangler,  og  hvis  pompøse 
Kroning  har  laant  Glans  til  det  Mesterværk  (Fig.  26),  hvori  Pilo  paa  ægte  svensk 
Vis  overgik  sig  selv,  siger  en  anden  Samtidig  ved  samme  Lejlighed,  at  „hanflytte- 

de  et  helt  Slægtled  fra 
Lærdommens  tunge 
Alvor  til  alt detsmilen- 
de  indenfor  Smagens 
og  Sansningens  Ver- 
den". Fradrager  man 
Smigren  i  disse  Ord, 
bliver  der  dog  nogen 
Sandhed  tilbage.  Vel 
stod  denne  „Nordens 
Augustus"  i  et  noget 
betinget  Forhold  til 
Kunsten;  kanhænde, 
at  Kunsten  for  Kongen 
overvejende  var  et 
Middel  til  hans  per- 
sonlige Levesæts  For- 
skønnelse. Han  havde 
i  hvert  Fald  ingen  For- 
staaelse  af  Sveriges 
Pligter  over  foret  Geni 
som  den  hjemkaldte 
Sergei;  han  gav  ham 
ingen  Opgaver,  som 
kunde  have  frodiggjort 
hans  rige  Evner.  Men 
idet  han  værdsatte 
Kunsten  mest  for  dens 
dekorative  Egenskab- 
er, fik  de  dekorative 
Kunster  under  hans  Fig.  se.  Fogeiberg:  odin. 

Regering  en  saadan 

Udvikling,  at  man  med  Rette  taler  om  en  „Gustaviansk  Stil"  i  Interiører 
og  Kunsthaandværk  fra  hans  Tid. 

Den  svarer,  denne  Stil,  som  bekendt  til  den  nyklassiske  Ludvig  XVl's 
Stil  i  Frankrig,  og  for  saa  vidt  er  det  en  Modsigelse,  at  en  udmærket  dansk 

Fig.  39.  Lundgren:  Spansk  Dame.  Akvarel. 

Gustavianske  Form  for  denne  Stil  noget  eget  charmerende  ved  sig,  som  sik- 
kert stemte  med  et  Grundtræk  i  den  charmante  Konges  Karakter  og  skyldtes 
hans  personlige  Smag.  Udelukket  er  desuden  ikke  en  bevidst  Stræben  hos 
ham  efter  at  skabe  noget  eget  svensk.  Sikkert  er  det,  at  ligesom  Kong  Gustav 
nærede  det  Haab  at  genrejse  Sverige  efter  dets  Fornedrelse,  saaledes  var  det 
—  trods  hans  franske  Dannelse  —  hans  Ønske  at  finde  svenske  Former  for 
svensk  Kultur.  Om  hans  Ønsker  i  den  Retning  er  der  nok  af  Vidnesbyrd  lige 

Fig.  40.  Troili:  Fru  Anne-Marie  Hallstrom. 


til  den  Nationaldragt,  han  lod  komponere  og  foreskrev.  Sikkert  har  Stifteren 
af  det  svenske  Akademi  og  det  svenske  Theater  haft  Blikket  aabent  for  Betyd- 
ningen af  en  Kunst,  der  i  Sandhed  og  Bogstavelighed  kunde  kaldes  svensk. 

Men  udover  den  dekorative  Kunst  rakte  hans  Indflydelse  i  saa  Henseende 
rigtignok  ikke.  I  Skulpturen  og  i  Malerkunsten  havde  de  fremmede  For- 
billeder vedblivende  Magten  over  de  umiddelbare  nationale  Udtryk.  Højst 
kan  man  i  Sergeis  Buster  med  deres  spirituelle,  lyse,  lune  og  oprømte  Miner 
mene  at  se  en  Afspejling  af  den  joviale  svenske  Selskabs-  og  Drikkebroder, 
hvortil  den  store  Billedhugger  udviklede  sig  paa  svensk  Grund.  Andre  af 
Tidens  bildende  Kunstnere  mangler  mere  eller  mindre  ganske  alle  nationale 
Ejendommeligheder.  Per  Hillestrdm  er  i  sine  Genre-  og  Stilllebensbilleder 

Fig.  41.  Nordenberg:  Tiendemøde  i  Skaane. 


Fig.  43.  Blommér:  Havmanden  og  Ægirs  Døtre. 


Fig.  44.  Von  Rosen:  Erik  XIV. 


(Fig.30)en  Discipelaf  Char- 
din,  Masreliez  er  i  sine  Hi- 
storiebilleder (Fig.  31)  en 
svensk  Vien,  og  som  en 
Frænde  (senere  en  Elev)  af 
David  maler  Per  Krajft  d.  Y. 
sit  mærkelig  energiske  Ung- 
domsportræt  af  Arkitekten 
Desprez  (Fig.  32).  Andre  af 
de  svenske  Kunstnere  fra 
den  Gustavianske  Tid  staar 
under  anden  fremmed  Ind- 
flydelse, et  Par  endog  under 
engelsk.  Det  gælder  saaledes 
den  ældste  af  Sveriges  Land- 
skabsmalere, Elias  Martin 
(Fig.  33),  der  snart  kan  min- 
de om  Wilson,  snart  om 
Gainsborough,  gælder  dog 
frem  for  alle  Breda,  i  og  for 
sig  en  ypperlig  Kunstner, 
der  i  sine  bedste  Arbejder, 
som  Portrætet  af  Reynolds 
eller  Billedet  af  den  skønne 
unge  Teresa  Vandoni  (Fig. 
34),  næsten  kan  maale  sig 
med  de  store  engelske  Me- 
stre, men  som  for  Udvik- 
lingen af  den  svenske  Kunst 
fik  liden  eller  ingen  Betyd- 
ning, uagtet  enkelte  af  hans  Billeder,  saaledes  Portrætet  af  Faderen  i  Blæse- 
vejr (Fig.  35),  bar  et  Pust  af  den  kommende  Romantik  over  det  endnu  antik- 
iserende Sverige. 


Fig.  45.  Kronberg:  Jagtnymfe. 


Tiden  efter  Sergeis  og  Bredas  Død  betegner  det  dybeste  Forfald  i  svensk 
Kunst.  Det  var,  som  var  hele  Nationens  Kraft  sat  i  Knæ  af  de  store  nationale 

Fig.  46.  Fahlcrantz:  Romantisk  Landskab. 


Ulykker  i  Aarhundredets  Begyndelse.  Troen  paa  Landets  Frelse  gennem 
en  Genfødelse  af  Nationen  paa  gammelnordisk  Grund,  Stiftelsen  af  „Gotiska 
forbundet",  som  ogsaa  havde  Vækkelsen  af  en  national-nordisk  Billedkunst 
paa  sit  Program,  Lings  Forelæsninger  1814 — 17  om  de  nordiske  Mythers 
Anvendelse  i  de  skønne  Kunster,  Forbundets  Konkurrence  herom  og  dets 
Udstilling  Aaret  efter  af  Forsøg  paa  saadan  Anvendelse:  alt  dette  gav  vel 
Impulser  for  en  Tid,  men  faa  Resultater  af  Betydning.  Om  den  nævnte  Ud- 
stilling skrev  en  Samtidig:  „Jeg  kan  ikke  i  de  udstillede  gotiske  Billeder  se 
andet  end  Efterligninger  af  Grækerne  og  Romerne.  Odin  er  en  Jupiter  med 
persisk  Mitra  paa  Hovedet,  Thor  en  Herkules,  som  bærer  en  Hammer  i 
Stedet  for  Køllen".  Denne  Dom  var  ikke  uretfærdig:  Fogelbergs  Figurer 
(Fig.  36),  hvortil  der  sigtedes,  var  ingen  frigjort  nordisk  Kunst. 

Men  med  deres  Tilløb  til  at  omsætte  den  bondeagtige  nordiske  Kraft  i  Kunst 

Fig.  47.  Marcus  Larsson:  Vandfald  ved  Solnedgang. 


betegnede  dog  Fogelbergs  Skulpturer,  ligesom  Laureus'  borgerlige  Genre- 
billeder, Sandbergs  historiske  Fresker  i  det  Gustavianske  Gravkor  i  Upsala 
og  Wahlboms  Dyre-  og  Bataljebilleder  en  Stræben  indefter,  en  Række  For- 
søg paa  svensk  Selvprøvelse  i  Modsætning  til  den  Udvendighed,  som  paa 
næsten  alle  andre  Hold  gjorde  sig  gældende  i  Epokens  Kunst  og  navnlig 
kom  til  Orde  hos  dem  af  de  svenske  Kunstnere,  der  havde  deres  Dannelse 

Fig.  48.  Wickenberg:  Maaneskin  efter  Regn. 


fra  Rom  og  deres  Guder  i  Antiken  og  Rafael.  En  saadan  Kunstner  var,  skønt 
han  aldrig  saa  Rom,  Westin,  hvis  „Amor  med  Buen"  minder  om  Gérard. 
En  saadan  Kunstner  var  ogsaa  Sodermark,  hvis  Portræt  af  Karolina  Bygler 
(Fig.  37)  er  saa  typisk  for  den  romantiske  Tidsalders  Opfattelse  af  Rafael  som 
en  flov  Forskønner  af  alle  levende  Former,  samt  den  sværmeriske  Plagemann, 
maaske  den  sødligste  og  udvendigste  af  alle. 

Betegnende  for  disse  og  saa  at  sige  alle  de  svenske  Kunstnere  i  det  19de 
Aarhundreds  første  Halvdel  er  det  søgende,  det  flakkende,  det  famlende.  Det 
var,  som  havde  den  svenske  Kunst  tabt  sit  Fodfæste  fra  den  Stund,  hvor  de 
franske  Traditioner  afbrødes  og  samtidig  dens  Forhold  til  Hoffet.  Paa  nær 
sagt  alle  Kanter  af  den  civiliserede  Verden,  i  Rom,  i  DUsseldorf,  i  Belgien, 
i  Munchen  og  Wien  ledte  den  efter  at  finde  Former,  hvori  den  kunde  udløse 
sig,  understøttet  i  sine  Rejselyster  af  allehaande  Rørelser  i  den  romantiske 
Tidsalder.  Det  var  jo  i  alle  Lande  Rejsebilledernes  Tid  med  dens  Flugt  til 
fremmede  Egne  eller  fjærne  Tider  eller  til  Digtningens  og  Drømmens  Ver- 
den. Men  ingen  Steder  var  denne  Flugt  fra  Virkeligheden  i  den  Grad  dikteret 
af  Lede  ved  Hjemlandet,  som  i  Sverige.  „Gotiska  forbundets"  Stiftelse  havde 
her  kun  betegnet  en  forbigaaende  Løftelse  af  Sindene,  efter  hvilken  Flugten 
fra  Landet  og  Foragten  for  Landet  tog  Overhaand  som  aldrig  før. 

i  ij,    i'.i.  K\dberg:  Foraarslandskab  i  Skaane. 

Det  var  navnlig  som  Kunstland,  Kunstnerne  foragtede  Sverige. 
Må  patrioten  fjanta 
basunande  om  konstens  lif  i  norden; 
konst  år  likval  en  alltfor  sydlandsk  planta 
for  att  få  trefnad  i  den  svenska  jorden. 

Saaledes  sang  endnu  som  aldrende  Mand  Skjalden,  Tegneren  og  Arkitekten 
Scholander,  den  smukke  Stockholmske  Synagoges  Bygmester,  der  omkring 
Aarhundredets  Midte  maatte  opleve,  at  hans  Tegning  til  et  Nationalmuseum 
i  Stockholm  blev  tagen  ud  af  hans  Haand,  hvorefter  Sveriges  Nationalmuseum 
opførtes  af  en  Tysker  (StUler). 

Noget  Forhold  til  den  franske  Kunst  bevarede  den  svenske  Kunst  ogsaa 
i  den  Tid,  hvorom  der  her  er  Tale,  og  skønt  Tilknytningerne  i  saa  Henseende 
kun  var  spredte,  er  de  dog  tilstrækkelige  til  at  vise,  hvorledes  fransk  Kunst 
fremdeles  virkede  befrugtende  paa  svensk.  Om  et  Hovedværk  i  svensk  Maleri, 
Hockerts  Stockholms  Slots  Brand  d.  7.  Maj  1697,  malet  1864  (Fig.38),  kan 
man  sige,  at  aldrig  er  i  svensk  Kunst  Farven  anvendt  saa  dramatisk,  heller 
aldrig  med  saa  stor  koloristisk  Kunst  som  i  dette  af  Ild  og  Aand  lige  gnistrende 
geniale  Billed,  der  dog  umiskendeligt  er  blevet  til  under  de  stærkeste  Indtryk 

Fig.  50.  Edv.  Bergh:  Leddet  i  Birkeskoven. 


af  Delacroix.  Og  om  Egron  Lundgrens  Rejse-Studier  i  Akvarel,  navnlig  af 
skønne  Kvinder  (Fig.  39),  maa  man  sige,  at  selv  om  de  bærer  Spor  ogsaa  af 
engelsk  og  navnlig  spansk  Indflydelse,  er  det  dog  fra  fransk  Kunst,  fra  Cou- 
ture og  Gavarni,  de  har  den  rococo-agtige  Grazie,  hvormed  de  peger  tilbage 
til  Lundberg  og  fremefter  mod  Carl  Larsson,  og  som  stiller  dem  i  Rækken  af 
de  mest  artistiske  af  alle  Frembringelser  af  den  svenske  Kunst.  Men  sam- 
men med  den  udmærkede  borgerlige  Portrætmaler  Troili  (Fig.  40),  der  lige- 
ledes havde  sin  Uddannelse  fra  Frankrig,  staar  disse  Kunstnere  ret  ene.  Den 

Fig.  51.  Wahlberg :  Landskab  i  Maaneskin. 


Store  Masse  af  Periodens  Malere  i  Sverige  gav  sig  paa  Trods  'af  al  Tradition 
ind  under  tysk  Paavirkning  og  tabte  i  Diisseldorferskolen  eller  i  Miinchen 
hin  Forstaaelse  af,  at  Kunst  kun  bør  være  et  Instrument  for  Sanser  og  Stem- 
ningsliv,  der  indtil  da  havde  været  et  Instinkt  og  en  Styrke  i  svensk  Maleri 
og  Skulptur. 

I  denne  skæbnesvangre  Tid,  hvor  den  svenske  Nationalbevidsthed  noget 
nærsyntes  fuldstændig  brudt 
sammen,  er  man  nu  Vidne 
til,  hvorledes  det  aristokra- 
tiske i  den  svenske  Kunst, 
det  pompøse,  det  festlige,  det 
store  Sving,  den  store  Geste, 
det  dithyrambiske,  det  lyri- 
ske, det  musikalske  og  ægte 
romantiske,  som.  altsammen 
var  Udtryk  for  Selvbevidst- 
hed og  Stormagtsdrømme,  for 
stærke  Længsler  og  stærke 
Lidenskaber  i  de  svenske 


Fig.  52.  Wahlberg:  Popler. 

Fig  53.  Saimson :  Spinderske. 


Sind,  viger  Pladsen  for  ganske  andre  Idealer.  Det  umiddelbare  Stød  til  dette 
Brud  med  Fortiden  gav  en  Udstilling  af  Arbejder  af  Nordmanden  Tidemand, 
der  før  nogen  anden  Skandinav  havde  søgt  til  Diisseldorf,  og  hvis  sentiment- 
ale norske  Folkelivsbilleder  vakte  samme  Storm  af  Begejstring  i  Stockholm, 
som  andet  Steds.  I  Bengt  Nordenberg  (Fig.  41),  i  Wallander,  i  d'Unker,  i 
Jernberg,  i  Fagerlin  (Fig.  42)  frem  for  alle  har  man  de  svenske  Repræsen- 
tanter for  denne  demokratisk-underholdende,  anekdotiske  eller  novellistiske 
Retning,  der  efter  1848  blev  herskende  i  alle  de  germanske  Lande  og  alle 
Steder  medførte  en  Fare  for  større  Fortabelse  i  Fortællingen  end  Fordybelse 
i  Naturen  og  Kunsten.  I  Danmark,  hvor  Eckersberg  havde  levet  og  virket 
og  stiftet  Skole,  var  den  nævnte  Fare  i  mindre  Grad  for  Haanden.  I  Sverige 
derimod  i  højere  Grad,  ja  i  højeste.  Her  havde  ingen  Eckersberg  indprentet 
de  Unge,  at  det,  der  ligger  nærmest  ved  Haanden,  ligger  nærmest  ved  Hjer- 
tet og  derfor  har  mest  Udsigt  til  at  males  med  Held.  Langt  lettere  end  de 

Fig.  55.  Cederstrom:  Karl  Xll's  Ligfærd. 


Fig.  56.  Josephson :  „Nacken". 


unge  danske  Kunstnere  blev  derfor  de  svenske  et  Bytte  for  de  bekvemme 
tyske  Theorier,  som  de  navnlig  lærte  i  Skolen  i  Dusseldorf  med  dens  ske- 
matiske Former  for  Folkelivsmaleri.  Ganske  vist  kom  det  ogsaa  til  et  hjem- 
ligt Folkelivsmaleri  paa  svensk  Grund,  men  ikke  til  nogen  Fasthed  i  For- 
holdet. Mere  eller  mindre  var  de  svenske  Motiver  tilegnede  i  tysk  Aand. 

Heller  ikke  for  Skildringer  af  svensk  Fortid  og  nordisk  Sagntid  og  Mytho- 
logi,  som  Blommérs  (Fig.  43;  en  svensk  Moritz  v.  Schwind),  Malmstrdms 
eller  Winges  var  Dusseldorf  noget  heldigt  Udgangspunkt.  Bedreisaa  Hense- 
ende var  Belgien,  hvor  Leys  endnu  levede.  Af  ham  lærte  Georg  von  Rosen 

Fig,  57.  Josephson:  „Stromkarlen" 


i  det  mindste  et  redeligt  Haandværk  og  Respekt  for  det  historiske  Studium 
af  Dragter  og  Udstyr,  og  da  han  dermed  forbandt  et  ikke  almindehgt  Anlæg 
for  det  dramatiske,  drev  denne  noble  Kunstner  det  vidt  som  Skildrer  af 
bevægede  historiske  Optrin  af  den  Art,  som  alle  kender  fra  hans  Billeder 
af  Erik  XIV  og  Karin  Månsdotter  (Fig.  44).  Selv  i  de  bedste  af  hans  Billeder 
i  denne  Retning  er  der  dog  lidt  Theater,  og  af  hans  Produktion  vil  mange 
foretrække  hans  sunde  og  sjælfulde  Portræter.  Lidet  velsignelsesrig  blev 
Munchen  og  Wien  for  det  svenske  Historiemaleri.  Paavirket  af  Piloty  i  Miin- 
chQnvsLV  Boklund  og  Hellqvist,  influeret  fra  Makart  Kronberg.  Makarts  Smag 

var  ingen  god  Smag,  og  Kronbergs  er  det 
ikke  heller.  Dog  maa  man  indrømme,  at 
noget  af  en  stor  Dekoratør  var  alle  Dage 
denne  Kunstner.  Med  sin  noget  demimon- 
dæne  Smag  forener  han  i  sine  dekorative 
Malerier  (Fig.  45)  ikke  sjældent  noget  af  det 
fesdige  svenske  Sving  fra  gammel  Tid,  som 
man  saa  bitterligt  savner  i  den  øvrige  Pro- 
duktion fra  Perioden. 

Ligesom  i  England,  i  Frankrig,  i  Rusland 
ogsaa,  vardet  i  Sverige  fra  Landskabskunst- 
en,  den  nationale  Frelse  kom.  Men  den 
kom  til  Sverige  mere  end  50  Aar  senere  end 
andet  Steds. 

Svensk  Sans  for  Skumringsmystik  og 
Stemningsmusik  er  ganske  vist  til  Stede 
allerede  hos  Fahlcrantz  (Fig.  46),  og  heller 
ikke  svenske  Motiver  mangler  i  hans  Kunst. 
Men  mellem  den  og  Naturen  staar  i  hans 
Billeder  snart  Ruysdael  og  snart  Claude,  og 
til  nogen  virkelig  Opdagelse  af  den  svenske 
Skov  og  Strand  drev  denne  elskværdige  Ro- 
mantiker det  derfor  aldrig.  Det  samme  kan 
siges  om  Marcus  Larsson,  Elev  af  Melbye 
i  Danmark  og  Achenbach  i  Diisseldorf,  et 
stort  Theatermalertalent,  som  har  noget  svensk  i  sin  Sans  for  Effekten,  men 
af  hvem  man  ikke  behøver  at  se  ret  mange  Billeder  (Fig.  47)  for  at  forstaa, 
at  intime  Opdagelser  i  Naturen  ikke  just  var  hans  Sag.  En  Skaaning,  Per 
Wickenberg,  der  levede  i  Frankrig  og  havde  sit  Syn  paa  Naturen  fra  Hol- 
lænderne, havde  snarere  Anlæg  i  den  Retning  (Fig.  48).  Om  en  anden  Skaa- 
ning, Gustaf  Rydberg  (Fig.  49)  gælder  maaske  det  samme.  Men  Skaanes 
Natur,  som  disse  tvende  fortrinsvis  malede,  er  ikke  rigtig  svensk  Natur. 
Først  i  Edv.  Bergh' s  bekendte  lyse,  klare  Billeder  med  de  blege  Birke  (Fig.  50) 
kommer  i  den  svenske  Kunst  en  væsendig  Side  af  det  svenske  Landskab  til 
Syne.  Men  endnu  er  det  kun  nogle  typiske  Enkeltheder,  man  faar  at  se.  At 


Fig.  58.  Carl  Larsson:  Kunstneren  med  sin 
Datter  Brita. 

Fig.  59.  Carl  Larsson:  Fra  Kunstnerens  Hjem. 


sammenfatte  denne  Natur  i  en  stor  Synthese,  at  skabe  en  Landskabskunst, 
som  var  ægte  Malerkunst,  det  var  forbeholdt  Wahlberg  (Fig.  5 1  — 52)  der 
havde  gaaet  i  Fontainebleau-Mestrenes  Skole  og  havde  lært  af  Franskmændene, 
at  Farverne  er  et  lyrisk  Instrument. 

Det  er  mere  Opdagelsen  heraf  end  Opdagelsen  af  den  svenske  Natur,  der 
gør  "Wahlberg  til  den  mest  epokegørende  Maler  i  den  nyere  svenske  Kunst. 
Han  har  ganske  vist  malt  Syntheseraf  svenske  Motiver,  i  sin  Alderdom  endog 
impressionistiske  Billeder  fra  Stockholm.  Men  det  er,  har  man  rigtig  sagt, 
mere  den  malerisk  mættede  Atmosfære  fra  Seinen  end  den  kølige  og  klare 
Luft  fra  „Strømmen",  som  sammenstemmer  Tingene  i  hans  Billeder,  og  da 
han  slet  ikke  saa  sin  Opgave  i  Tingenes,  f.  Ex.  i  Træernes  og  Klippernes 
Karakteristik,  er  det  mere  Indtryk  af  hans  egen  drømmende  Sjæl  end  Ind- 
tryk af  Sjælen  i  den  svenske  Natur,  som  slaar  En  i  Møde  fra  hans  Billeder, 
Om  Elias  Martin  og  Fahlcrantz  kan  man  med  en  vis  Ret  sige  noget  lignende. 
Men  hvor  fattig  og  ufrisk  er  ikke  deres  Kunst  i  Sammenligning!  Medens 
deres  Drømme  galdt  en  Natur  efter  Datidens  bedste  Mønstre,  Ruysdaels  og 
Claudes,  og  medens  de  til  Skildringen  af  disse  Drømme  ikke  raadede  over 
andre  Midler  end  Linjer,  Forgrundsdybder  og  Fjærntoner  af  mere  eller  min- 

7 

49 


Fig.  60.  Carl  Larsson:  Gustaf  III  i  Beskuelse  af  de  hjemsendte  antike  Statuer. 
Fresko.  Nationalmuseet,  Stockholm. 


dre  Ægthed,  galdt  Wahlbergs  Drømme  den  friske  og  uberørte  Natur,  og  til 
deres  Skildring  raadede  han  over  Farvernes  ubegrænsede  Register. 

Man  har  sagt,  at  han  var  usvensk,  han  ogsaa.  Maaske.  Og  dog!  Hans  Male- 
maade  var  fransk,  men  ret  forstaaet  var  han  vist  svensk  i  sit  Hang  til  at  ud- 
løse Længslerne  i  sit  Sind.  Om  han  var  bleven  bedre  forstaaet  af  sin  Tid, 
havde  svensk  Aand  maaske  tyve  Aar  tidligere,  end  det  blev  Tilfældet,  faaet 
Mælet  i  svensk  Kunst.  Nu  virkede  han  blot  saaledes,  at  de  yngre  svenske 
Kunstnere  i  stigende  Mængde  fulgte  hans  Exempel  og  drog  til  Frankrig  for 
at  lære  at  male.  Blandt  de  første  af  disse  var  Ekstrom  og  Norstedt,  der  begge 
traadte  direkte  i  Wahlbergs  Fodspor  og  blev  ny  Repræsentanter  for  Fontaine- 
bleauskolen. At  iøvrig  snart  alle  Retninger  indenfor  den  franske  Kunst  blev 
repræsenterede  ogsaa  i  den  svenske,  vil  ikke  undre,  naar  man  hører,  at  Paris 
i  1884  ikke  husede  mindre  end  46  Kunstnere  fra  Sverige,  hvoraf  36  paa 

Fig.  61.  Rich.  Bergh:  Nils  Kreuger. 


Salonen  samme  Aar  havde  udstillet  51  Numre.  Nogle  af  disse  Kunstnere 
havde  kaaret  sig  Bastien  Lepage  til  Mester.  Detgaldtf.  Ex.  Salmson  (Fig.  53) 
og  Hagborg  {Fig.  54).  Andre  foretrak  Bonnat;  en  enkelt  —  Cederstrom  — 
Meissonnier.  Meget  betegnende  sad  sidstnævnte  i  Paris  og  malede  sit  Billed 
af  Karl  XII 's  Ligfærd  efter  Modeller,  som  han  efter  Meissonniers  Raad  lod 
vade  i  Køkkensalt  i  Mangel  af  den  svenske  Sne.  Det  berømte  Billed  (Fig.  55) 
er  symbolsk  i  mere  end  én  Forstand.  Over  Fjeldet  og  gennem  Snestormen, 
som  raser  i  den  vilde  Ødemark,  bærer  Kong  Karls  tapre  Soldater  her  deres 

Fig.  62.  Rich.  Bergh:  Kunstnerens  Hustru. 


døde  Herre  paa  deres  Skuldre  for  at  stede  ham  til  Hvile  i  Fosterlandets  Jord. 
Med  den  døde  Konge  bærer  de  en  Epoke  til  Graven:  Karolinernes  Sagaer 
slut.  Men  selv  bar  Billedet  en  lignende,  blot  endnu  længere  Epoke  til  Graven, 
den,  i  hvilken  de  svenske  Kunstnere,  æventyrlystne  og  stormagtsdrømmende 
paa  karolinsk  Vis,  havde  tumlet  sig  dristigt  omkring  i  Verden  og  med  deres 
Blanding  af  nordisk  barbarisk  Kraft  og  fransk  Belevenhed  havde  bjerget  sig 
Alburum  og  Ry  og  Guld  og  grønne  Skove,  men  glemt  de  svenske  Skove 
og  den  svenske  Strand,  den  svenske  Tunge  og  den  svenske  Sang. 

Fig.  63.  Rich.  Bergh:  Nordisk  Sommernat. 


Et  Par  Aar  endnu:  saa  er  denne  Tunge  løst,  og  saa  toner  denne  Sang. 
Efter  dens  aarhundredgamle  Tilbagetrængsel  i  Brysteter  der  hulkende  Lyde 
i  den,  som  den  høres  fra  Ernst  Josephsons  „Nåcken''  (Fig.  56)  eller  fra  den 
Omarbejdelse  af  dette  Billed,  som  Josephson  gav  Navn  af  „Stromkarlen" 
(Fig.  57).  Denne  unge  nøgne  Mand,  som  daaret  af  Naturens  brusende  Musik 
og  det  brusende  Blod  i  sine  Aarer  lægger  sin  Bue  over  sin  gyldne  Violin, 
han  er  ét  med  Naturen,  ét  med  Ungdommen,  med  Vaaren.  Han  har  Vaar- 


ens  Grønt  i  Haaret,  han  er 
dionysosk-dithyrambisk,  han 
er  det  gryende  Geni,  han  er 
fuld  af  Musik,  han  har  den 
store  Geste,  han  er  selve  den 
unge  svenske  Kunsts  Geniusi 
denshele  Nøgenhed  ogendnu 
uskyldsrene  Abandon.  — Rig- 
tignok var  det  ved  en  norsk 
Fos,  Josephson  hentede  sin 
Inspiration  til  dette  Billed. 
Men  Erik  Werenskjold,  der 


maaske   véd    bedre   Besked      Fig.  64.  Bjorck:  Verner  von  Heidenstam  i  sit  Hus  paa  Djursholm. 

Fig.  65.  Rich.  Bergh:  Froding  paa  S\t;elcjct. 

med  sligt  end  nogen  anden  her  i  Norden,  har  sagt,  at  det  er  ingen  norsk  Nøk. 
„Dette  Billed",  siger  Werenskjold,  „er  selv  som  en  Fos  af  Ungdomslængsel 
og  stormende  Skabertrang,  som  et  smertefyldt  Raab  paa  alt  det,  som  venter 
paa  Virkeliggørelse.  Det  er  Opsangen  for  den  ny  Kunst". 

Den  ny  svenske  Kunst  —  Firsernes  —  stod  selvfølgelig  som  sit  Forbilled, 
den  franske,  i  Naturalismens  Tegn.  Hvad  „Konstnarforbundet"s  bekendte 
Kamp  galdt,  det  var  Erobringen  af  Kunstens  Frihed  til  under  alle  Former, 
deriblandt  Impressionismens,  at  foretage  et  intensivt  Studium  af  alle  Slags 
Foreteelser  og  Fænomener  indenfor  Livet  og  Naturen.  Carl  Larsson,  Rich. 
Bergh,  Hugo  Birger,  Bjorck,  Kreuger,  Liljefors,  Nordstrom,  Zorn,  lidt  senere 
Wilhelmson:  alle  gik  de  i  deres  første  Arbejder  ud  paa  det  fælles  Maal:  at 
fravriste  Motivet  dets  eget  sanddru  Billed.  At  de  hurtigt  vendte  sig  fra  det 
fremmede  Natur-Motiv  til  det  hjemlige  var  sikkert  i  mindre  Grad  en  Kon- 
sekvens af  en  pludselig  vaagnet  Fædrelandskærlighed  end  en  Konsekvens  af 
selve  deres  kunstneriske  Princip.  Det  maatte  snart  blive  de  saakaldte  „Pariser- 

Fig.  66.  Carl  Milles:  Første  Udkast  til  Monument  for  Sten  Sture. 


Svensker"  klart,  at  al  virkelig  kunstnerisk  Erobring  foregaar  gennem  Følelsen, 
og  at  den  nødvendigste  Forudsætning  for  den  Kunst,  de  vilde  skænke  Sverige, 
var  et  Forhold  mellem  deres  Hjerter  og  deres  Motiver. 

Vi  véd,  hvorledes  dansk  Kunst  ved  hin  Tid  formede  sig  under  fransk  Paa- 
virkning,  og  vi  kan  ikke  lade  være  med  at  se,  at  svensk  Kunst  formede  sig 
væsentlig  anderledes.  Var  dens  Udøvere  større  og  stærkere  Individualiteter 
end  de  samtidige  Malere  i  Danmark?  Josephson  var  det  i  hvert  Fald,  og  det 
vilde  ikke  kunne  undre,  om  et  Billed  som  „Stromkarlen",  hvori  alle  Subjekt- 
ivismens Sluser  var  aabnede  og  alle  Ungdommens  Længsler  løsslupne,  havde 
haft  en  tilskyndende  og  ildnende  Virkning  paa  Kredsen  omkring  ham.  Men 
hvorledes  det  nu  end  forholder  sig  hermed,  saa  er  det  sikkert,  at  den  ny  Kunst 
i  Sverige  med  større  Styrke  og  Enighed,  end  Kunsten  andet  Steds,  muligvis 
ogsaa  lidt  tidligere,  tog  Afstand  fra  det  intime,  det  trofaste,  man  kunde  sige 
det  mere  borgerlige  Forhold  til  Naturen,  hvori  f.  Ex.  den  danske  Kunst  blev 
staaende,  og  stillede  sig  i  det  moderne  og  mere  overlegent  kunstneriske  For- 
hold til  Naturen,  der  i  mindre  Grad  har  Naturens  Afbildning  end  Kunstner- 
personlighedens Forløsning  til  Formaal. 

Fig.  67.  Nordstrom:  Landskab. 


Her  er  nogle  Exempler  paa  de  Former,  hvori  denne  Forløsning  fandt  Sted. 

Først  Carl  Larsson  (Fig.  58 — 60).  Han  har  gjort  sit  Hjem,  som  han  har 
skildret  baade  i  Billeder  og  i  Billedbøger  saa  berømt,  at  hvert  Barn  i  Sve- 
rige er  paa  Fornavn  med  hans  Børn,  Brita,  Suzanna  og  hvad  de  alle  hedder. 
Som  han  ser  ud,  hvor  han  ses  med  Brita  ridende  paa  Skuldrene,  saadan 
er  han  som  Kunstner:  overstrømmende  af  Sundhed,  Livsglæde  og  Snildhed. 
Lidt  behagesyg  maaske,  men  uimodstaaelig,  fordi  hans  Haand,  hans  lange 
smidige  Snirkellinjer  smyger  sig  om  al  Form  med  en  aldeles  bedaarende  Ynde. 
Det  er,  som  var  med  ham  en  fransk-svensk  Rococo-Kunstner  vendt  lys- 
levende tilbage  til  vor  Tid.  Det  er  ikke  blot  hans  Linjeføring,  men  hans  lune- 
rige Livssyn,  som  ligner  det  18de  Aarhundreds,  ja,  Ligheden  gaar  saa  langt, 
at  han  som  en  ægte  Rococo-Kunstner  elsker  Bagatellen  og  f.  Ex.  i  sine  Por- 
træter næsten  er  Miniaturmaler  paa  samme  Tid,  som  han  begærer  Mure  for 
at  smykke  dem  med  store  monumentale  Kompositioner.  Vel  kendt  er  hans 
Gobelin  med  Krebsefangsten  i  Det  Danske  Kunstindustrimuseum.  Ligesom 
den  er  ogsaa  hans  Væg-  og  Loftsmalerier  i  Fiirstenbergs  Samling  i  Goteborg 

Fig.  68.  Nordstrom :  Paaskeilden. 


Fig.  69.  Jansson:  Riddarfjorden. 


Fig.  70.  Jansson :  Riddarholmsbugten  ved  Sommernatstid. 


Og  i  Pigeskolen  sammesteds,  i  Nationalmuseet  (Fig.  60)  og  i  det  kgl.  Teaters 
Foyer  i  Stockholm  kun  Illustrationer  i  kolossal  Maalestok.  Men  det  er  meget 
betegnende  for  en  hel  Side  af  den  svenske  Kunsts  Væsen,  at  selv  denne  Børne- 
bogstegner  og  Miniaturmaler  har  kendt  og  endnu  kender  Løfteiser  af  et  saa- 
dant  Omfang,  at  Mure  er  ham  fornødne  for  hans  Personligheds  fulde  For- 
løsning. 

Der  er  i  nær  sagt  enhver  svensk  Kunstner  en  Tilbøjelighed  til  saadanne 
Løfteiser,  —  en  Tilbøjelighed,  der  ytrer  sig  snart  i  statelige  og  stilfulde,  snart 
i  virkelig  storslaaede,  altid  i  dekorative  og  festlige  Former.  Det  hænder,  at 
den  svenske  Kunstner  af  denne  Tilbøjelighed  drives  ud  over  sin  naturlige 
Begrænsning.  Oftere  har  den  dog  den  gode  Egenskab,  at  den  spænder  hans 
Evner  til  den  yderste  Grad  af  deres  Formaaenhed.  Alt  i  alt  kan  man  vistnok 
sige,  at  paa  den  vitterlige  Tilstedeværelse  af  denne  Tilbøjelighed  —  sikkert 

Fig.  71.  Prins  Eugen:  Det  gamle  Slot. 


en  Arv  fra  Fædrene  i  det  større  Sverige  —  beror  den  indre  Sandhed  i  næsten 
al  den  Stræben  efter  storladen  Form,  som  endnu  i  Nutiden  er  den  svenske 
Kunsts  Styrke  og  dens  Særkende. 

At  selv  svenske  Kunstnere,  der  udelukkende  skulde  synes  anlagte  for 
Virkelighedsskildring,  uimodstaaelig  drages  af  denne  Tilbøjelighed  for  Om- 
digtning af  Virkeligheden  i  stemningsvækkende  og  smykkende  Øjemed,  her- 
paa  har  man  et  Eksempel  i  den  udmærkede  Maler  Rich.  Bergh.  Der  gives 
fra  vore  Dage  knap  alvorligere  og  smukkere  Portræter  end  hans  trofaste  Bil- 
led af  Nils  Kreuger  i  vort  Kunstmuseum  (Fig.  61)  eller  det  yndige  Billed 
af  hans  Hustru,  der  sidder  med  sit  Sytøj,  men  et  Øjeblik  lader  de  fine,  travle 
Hænder  hvile  i  Skødet,  medens  hun  ser  drømmende  eller  tænkende  ud  i 
Rummet  (Fig.  62).  Men  Richard  Bergh  vilde  ikke  være  svensk,  hvis  han 
havde  ladet  sig  nøje  med  at  være  en  glimrende  Virkelighedsskildrer.  Han 
har,  rigtignok  uden  større  Held,  forsøgt  sig  i  mystisk-romantiske  Motiver  som 

hig.  72.  Prins  Eugen:  Tusmørl^e. 

„Ridderen  og  Jomfruen".  Han  har  i  det  store  Billed  „Nordisk  Sommernat" 
i  Goteborgs  Museum  (Fig.  63)  stræbt  at  skabe  Højtid  og  Holdning  ved  at 
lade  den  lyriske  Stemning  støtte  sig  til  de  lodretgaaende  Linjer  i  de  to  symme- 
trisk anbragte  Forgrundsfigurer  (i  Parenthes  sagt  paa  ganske  lignende  Maade, 
som  en  anden  af  Naturalisterne  fra  Firserne,  Bjdrck,  har  gjort  det  i  det  poser- 
ende, men  unægtelig  ægte  svenske  Portræt  af  Heidenstam  paa  en  Veranda 
til  sit  Hus  (Fig.  64).  Han  har  endelig  i  en  Stræben  endnu  længere  ud  over 
sig  selv  malet  det  mærkelige  Billed  af  Froding  paa  hans  Smertens  Leje  (Fig.  65). 
Det  er  let  se,  at  det  er  en  af  Michelangelos  Profeter,  der  her  har  foresvævet 
Kunstneren,  og  Sammenligningen  taaler  han  naturligvis  ikke.  Med  Michel- 
angelo er  vi  virkelig  oppe  i  de  Skyer,  paa  hvilke  hans  Profeter  hviler,  og 

Fig.  73.  Prins  Eugen :  Solen  straaler  over  Staden.  Karton  til  dekorativt  Vægmaleri  i  Fresko  i  Ostermalms  Skole. 


Pig.  74.  Kreuger:  Forbidragende  Heste. 


Fig.  75.  Kreuger:  Heste  ved  Stranden. 


slet  saa  højt  er  det  ikke  lykkedes  Bergh  at  løfte  Froding  fra  hans  Dyner, 
skønt  de  øjensynlig  med  Forsæt  er  skildrede  som  Skyer.  Det  er  i  det  hele 
til  aabenbar  Skade  for  dette  Billed,  at  det  altfor  tydeligt  røber  sin  Kunstners 
sublime  Forsæt.  Men  som  Forsæt  er  det  unægtelig  interessant,  særlig  i  den 
Sammenhæng,  hvori  vi  her  betragter  det.  Det  peger  med  en  Tydelighed,  som 
man  ikke  kunde  ønske  større,  paa  den  Kendsgærning,  at  selv  et  ellers  nøg- 
ternt og  reflekterende  svensk  Kunstnersind  har  en  Tilbøjelighed  til  Sympathi- 
Svingninger  i  Retning  af  det  Storslaaede,  og  det  forklarer,  at  et  virkelig  stor- 
slaaet  anlagt  Kunstnersind  som  Billedhuggeren  Carl  Milles  har  haft  større 
Chance,  end  Kunsten  ellers  har  det  i  vore  Dage,  for  at  naa  det  virkelig  sublime, 
det,  han  i  hvert  Fald  én  Gang  har  naaet,  nemlig  da  han  skabte  sin  Skitze  til 
sit  geniale  Monument  for  Sten  Sture  (Fig.  66). 

Slet  saa  højt  i  Henseende  til  pompøs  Massevirkning  og  pathetisk  Karakter 
er  den  svenske  Nutidskunst  maaske  ellers  ikke  naaet;  knap  Milles  selv.  Men 

Fig.  76.  Wilhelmson:  Paa  Vej  fra  Kirke. 


Fig.  78.  Liljefors:  Paa  Jagt. 


Fig.  79.  Liljefors:  Krager. 


der  er  næppe  en  af  de  Kunstnere  i  Sverige,  som  med  Rette  har  et  Navn,  der 
ikke  har  noget  monumentalt  i  sin  Form,  noget  storladent  i  sin  Stil  —  eller 
i  det  mindste  en  Stræben  derefter. 

Man  finder  denne  Stræben  hos  den  yppQrligQ  Karl  Nordstrom  {Fig.  67 — 68), 
de  barske  Bjergegnes  Maler,  der,  ligesom  saa  mange  andre  svenske  Malere, 
ynder  Skumrings-Mystiken  i  den  fremskridende  Mørknings  Minutter.  Man 
behøver  blot  at  se  hans  Billed  „Paaskeilden"  (der  som  et  ældgammelt  Varsel 
om  Foraarssolens  Komme  tændes  paa  Bohusians  sorte  Bjerge  med  den  blaa- 
nende  Sne),  for  at  faa  et  Indtryk  af  hans  Kunst  med  dens  ofte  mægtige  Linje- 
drag og  sørgmodige  Tone,  hvori  gærne  sort  og  blaat  er  blandet. 

Man  finder  den  samme  Stræben  hos  Eugen  Jansson  (Fig.  69 — 70),  hvis 
Interesse  i  de  senere  Aar  toges  fangen  af  stort  anlagte  Fremstillinger  af  ba- 
dende eller  af  anden  Grund  nøgne  Figurer,  men  hvis  egentlige  Omraade 
var  Stockholmske  Natstemninger  i  store  Syntheser  snart  over  Målaren  med 
Gadelygternes  sitrende  Spejl  i  det  strømmende  Vand,  snart  over  øde  Gader 
paa  Soder. 

Fig.  80.  V.  Hennigs:  Den  blaa  Klovn. 

Man  finder  den  videre  hos  Prins  Eugen,  den  tungsindige  svenske  Som- 
mernats Sicildrer,  hvis  dybt  inderhge  romantisl^e  Naturfølelse  allerede  i  tid- 
lige Billeder  som  „Det  gamle  Slot"  (Fig.  71)  og  „Molnet"  (Fig.  72)  viste  sig 
parret  med  en  levende  Sans  for  slaaende  dekorative  Billedvirkninger,  og  som 
i  senere  Aar  har  gjort  Skridtet  helt  ud  i  en  Række  monumentale  Landskabs- 
billeder (Fig.  73),  hvormed  han  har  smykket  Vægge  i  det  kgl.  Theater  i  Stock- 
holm og  desuden  i  nogle  Skoler  og  en  Kirke. 

Det  samme  Skridt  har  ogsaa  Nils  Kreuger  (Fig.  74—  75)  lejlighedsvis  gjort, 
—  atter  en  Kunstner,  der  allerede  fra  sit  Staffelimaleri  var  vant  til  at  anslaa 
dekorative  Virkninger  og  meget  ofte  forstod  at  forstærke  disse  ved  et  besyn- 
derligt Middel,  idet  han  ikke  blot  konturerede  al  Form  med  sort,  men  over- 
prikkede sine  Farver  med  sort,  saa  Billedfladen  paa  nært  Hold  syntes  over- 
saaet  med  Sod. 

Fig.  8 1 .  Zorn :  Selvportræt. 

Den  halvt  tegnede,  halvt  malede  Form,  som  vistnok  først  fik  Hævd  gen- 
nem Carl  Larssons  Tegner-Talent,  og  hvori  ogsaa  Kreugers  Billeder  paa  en  vis 
Maade  fremtræder,  er  ejendommelig  ogsaa  for  andre  af  de  svenske  Kunstnere. 
Man  har  forklaret  den  deraf,  at  den  svenske  Natur  mangler  malerisk  Atmos- 
fære, og  at  dens  klare,  gennemsigtige  Luft  lader  Tingenes  Omrids  fremtræde 
saa  tydeligt,  at  de  ligefrem  indbyder  til  Tegning.  Men  da  ogsaa  de  romantisk 
anlagte  svenske  Landskabsmalere,  der,  som  Nordstrom,  Prins  Eugen  eller 
Jansson,  ynder  Skumringstoner,  blander  Tegning  op  i  deres  Farver  skyldes 
Fænomenet  snarere  de  dekorative  Formaal,  som  de  alle  uvilkaarlig  forfølger. 
Det  er  sikkert  i  deres  Fortvivlelse  over  den  flydende,  fede  og  glansfulde 

Fig.  82.  Zorn  :  Renan.  Radering. 

Oliefarves  Uegnethed  til  dekorativt  Maleri,  de  alle  mere  eller  mindre  har  ført 
Tegning  ind  i  Farverne  eller  taget  sig  andre  Friheder  med  disse,  f.  Ex.  at  lade 
Lærredet  staa  hvidt  mellem  Farvefladerne,  saaledes  som  selv  en  Farve- 
Enthousiast  som  Wilhelmson  hyppig  har  gjort  det  i  sine  glimrende  karakter- 
fulde Skildringer  af  Folk  og  Folkeliv  fra  Bo- 
husian (Fig.  76 — 77). 

Nogle  faa  er  der  dog,  som  fra  først  til  sidst  er 
blevne  Oliefarven  tro,  og  det  er  ikke  de  ringeste. 
Men  om  det  er  de  mest  svenske,  er  et  andet  Spørgs- 
maal.  Det  er  f.  Ex.  Liljefors,  den  store  Dyrelivs- 
skildrer  (Fig.  78 — 79),  der  med  sin  japanske  Na- 
tursans og  Naturalisme  iøvrigt  er  et  stort  Stykke 
af  en  Dekoratør.  Det  er  endvidere  den  af  Zorn 
paavirkede  Gosta  v.  Hennigs,  der  i  sine  Billeder 
af  Linedansere  og  andre  Gøglere  (Fig.  80)  er  en 
fransk-impressionistisk  Kunstner.  Det  er  endelig 
Fig.  83.  Zorn:  Nøgen  Model.       Zom  selv,  den  videst  berømte  af  alle  Sveriges  Ma- 

Fig.  84.  Zorn:  Nøgen  Model  (Brudstykke). 


Fig.  85.  Zorn:  Nat-Effekt. 


Fig.  86.  Zorn:  Gustav  Vasa.  Bronze-Statue  i  Mora  i  Dalarne. 


lere,  der  naturligvis  ikke  vilde  have  faaet  sit  internationale  Ry,  hvis  han 
havde  været  netop  et  Indbegreb  af  svenske  Særegenheder. 

Nu,  i  hvert  Fald  naar  man  véd  det,  er  det  dog  ikke  svært  at  se,  at  ogsaa 
han  er  svensk  eller  i  alle  Tilfælde  nordisk.  Thi  hvad  er  det,  han  skildrer  med 
sin  fabelagtige,  næsten  frække  Pensel  eller  Radérnaal  (Fig.  81— 8v5)?  Er  det 
Livet  selv?  Eller  er  det  ikke  snarere  Lyset  i  dets  mere  eller  mindre  flygtige 

Berøringer  med  Livet,  og 
er  der  ikke  i  denne  mania- 
kalske  Beskæftigelse  med 
Lyset  en  lyrisk  Længsel 
efter  Lyset,  som  er  be- 
slægtet med  Rembrandts, 
og  som  kun  kan  tænkes 
avlet  i  Tusmørket  under 
de  nordiske  Breddegra- 
der? Visselig  forstaar  han 
sig  paa  Farver.  I  nøgne 
Kvinders  Lød,  i  Virknin- 
gen af  et  hvidt  Lagen  og 
et  zinoberrødt  Lin  kan 
han  formelig  fraadse.  Men 
bedre  endnu  forstaar  han 
sig  dog  paa  Formen,  en 
naturlig  Konsekvens  af 
hans  Forfølgelse  af  Lyset, 
der  paa  sin  Vej  gennem 
Rummet  modellerer  For- 
men. Det  er  ingen  Til- 
fældighed, at  han  er  en 
saa  glimrende  Raderer  og 
som  saadan  en  Discipel 
af  Rembrandt,  heller  ikke  at  han  begyndte  som  Billedhugger,  og  at  han  som 
moden  Maler  paa  Ny  har  syslet  med  Skulptur.  Der  er  endog  dem,  der  mener, 
at  hans  genialeste  Frembringelser  er  et  lille  Antal  smaa  Figurgrupper  i  Bronze 
samt  det  Standbilled  af  Gustav  Vasa  (Fig.  86),  han  har  skænket  den  lille 
By  Mora  i  Dalarne,  hvor  han  blev  født  blandt  Bønder,  og  hvortil  han  be- 
standig vender  hjem  fra  det  fremmede.  Dér,  i  Mora,  har  han  sit  Hus,  som 
han  elsker  og  smykker  med  alle  Slags  hjembragte  Skatte,  og  dér  har  han  og- 
saa  sit  Hjerte. 

Her  røres  der  nu  til  Slut  ved  en  Egenhed,  som  maaske  er  den  aller  in- 
derste i  den  moderne  svenske  Kunst,  og  som  i  og  for  sig  vilde  være  tilstrække- 
lig til  at  berettige  ogsaa  Zorn  til  at  kaldes  svensk  af  Sind.  Nemlig  den  Følelse 


Fig.  87.  Clason:  Grev  Hallwyl's  Palais,  Stockholm. 

Fig.  88.  Westman:  Lægeselskabets  Hus,  Stockholm. 


Fig.  89.  Westman:  Klas  Fåhræus'  Villa  paa  Lidingøen. 


for  Fædrelandet,  der  som  en  Lidenskab  har  grebet  alle  Nutidens  svenske 
Kunstnere  efter  deres  sene  Hjemvendelse  fra  det  Fremmede,  og  som  har 
bundet  dem  for  Resten  af  deres  Livstid  ikke  blot  til  deres  Føddand,  men 
hyppig  har  genforenet  dem  med  deres  Fødeegn. 

Et  af  de  øjensynligste  Udslag  af  dette  Forhold  til  Fædrelandet,  det  første 
faste  siden  Generationer,  er  saadanne  Kunstnerhjem  som  dem,  Carl  Larsson 
og  Zorn  har  skabt  sig.  Men  disse  Hjems  Berømmelse  er  naaet  viden  om  og 
har  avlet  Lysten  ogsaa  hos  andre  til  midt  i  det  barske  svenske  Klima  at  bygge 
i  Læ  af  den  svenske  kunstneriske  Kultur. 

Med  Bistand  af  et  lille  Antal  højtbegavede  Arkitekter  har  der  derefter  i  de 
seneste  Aar  i  Stockholm,  i  dens  Nærhed  eller  fjærnere  rejst  sig  et  Antal  Huse, 
enkelte  offentlige,  men  flere  private,  som  betegner  intet  mindre  end  Kunst- 
arternes Genforening  i  en  af  Bygningskunsten  baaren  Enhed.  Naturligvis 
er  det  kun  det  Offentlige  og  Overklassen,  der  kan  rejse  saadanne  Huse,  og 
endnu  er  de  kun  forholdsvis  faa.  Men  Eksemplet  smitter,  og  de  rette  Kræf- 
ter er  for  Haanden.  Svenske  Billedhuggere  arbejder  nuomstunder  i  Byg- 

ningsleddenes  Granit,  som 
om  de  aldrig  liavde  arbejdet 
i  andet;  svensk  Malerkunst 
erpaa  Forhaand  saa  dekora- 
tiv, at  den  selv  paa  Lærred 
og  i  Ramme  ofte  kan  ind- 
gaa  som  Led  i  Rummenes 
Udsmykning,  og  hvor  den 
møderuden  Lærredog  Ram- 
me, finder  den  sig  med  Let- 
hed til  Rette  paa  Kalken. 
Med  én  Gang  mærkes  det, 
at  der  i  Sverige  i  højere  Grad 
end  f.  Eks.  i  Danmark  var 
en  Tradition  til  Stede  for 
Kunstarternes  Formæling  til 
en  monumental  Enhed.  Næ- 
sten overalt  i  de  nye  svenske 
Huse,  hvortil  her  sigtes,  spo- 
res det,  at  de  ikke  blot  er 
skudt  op  —  hgesom  natur- 
ligt —  af  den  Granit,  hvor- 
paa  de  hviler,  men  at  de  hvi- 
ler ikke  mindre  solidt  paa 
en  Grund  af  nationale  monu- 
mentale Traditioner. 

Som  det  tidligste  Udslag 
af  denne  nye  Stræben  i  Sve- 
rigeefteratgenforene  Kunst- 
arterne i  en  af  Bygningskun- 
sten baaren  Enhed  maa  nævnes  Grev  Hallwyl's  Palais,  der  er  bygget  af 
Clason  og  har  en  skøn  Facade  i  halvt  spansk-,  halvt  venetiansk-gothisk  Stil 
(Fig.  87).  Et  andet,  paa  sin  Vis  maaske  endnu  ypperligere.  Arbejde  af  den 
samme  Kunstner  er  Nordiska  Museets  Bygning  (fuldført  1907),  hvori  Stilen 
er  nordisk  Renaissance  og  støtter  sig  til  særlig  svenske  Motiver  i  Slotte  fra 
Vasatiden.  Italienske  Renaissance-Motiver  er  med  Held  benyttede  af  Laller- 


Fig.  90.  Westman  :  Stockholms  nye  Raadhus.  Facade  mod  Scheelegatan. 

Fig.  91.  Ostberg:  Ostermalms  Skole. 


stedt  i  det  svenske  Kunstakademis  nye  Hjem.  Med  Livsforsikringsselskabet 
„Trygg's"  Hus  har  den  samme  Kunstner  derimod  sluttet  sig  til  de  moderne 
Bestræbelser,  der  gaar  ud  paa  at  lade  Bygningen  forme  sig  frit  efter  sit  prak- 
tiske Formaal  uden  streng  Forpligtelse  overfor  de  historiske  Stilarter.  Bærere 
af  disse  Bestræbelser  er  Boberg,  Westman,  Ostberg,  Tengbom,  Wahlman, 


Fig.  92.  Ostberg:  Banquier  Gebers  Villa. 


Fig.  93.  Ostberg:  Direktør  Thorsten  Laurins  Villa  paa  Djurgården. 

Grut  Sigfr.  Ericson,  og  flere  andre.  At  tale  om  disse  Kunstnere  enkeltvis 
og  omtale  tillige  de  Billledhuggere,  de  ofte  har  taget  i  deres  Tjeneste,  saasom 
Milles,  Chr.  Eriksson  Eldh,  maa  være  en  anden  Lejlighed  forbeholdt.  Her  maa 
det  være  nok  at  erindre  om  ganske  enkelte  af  deres  store  og  gode  Gærninger. 

Westman  har  bl.  a.  bygget  Lægeselskabets  Hus  i  Stockholm  (Fig.  88)  og 
det  herlige  „Hogberga"  paa  Lidingøen  (Fig.  89),  der  rummer  Klas  Fåhræus 
vidunderlige  Samlinger  af  Kunst.  Hans  sidste  og  mægtigste  Arbejde  er  den 
svenske  Hovedstads  nye  Raadhus  (Fig.  90),  der  baade  i  sine  Bygningsformer 
og  i  sine  Stenskulpturer  (af  Chr.  Eriksson  og  Gustav  Sandberg)  har  en  næs- 
ten middelalderlig  mandig  Karakter. 

Et  Bygningsværk  af  ikke  ringere  Værdi  synes  Stockholm  at  skulle  faa  i 
det  Stadshus,  Byen  for  Tiden  lader  opføre,  og  hvis  Mester  er  Ostberg.  Hans 
Virksomhed  har  hidtil  mest  været  viet  den  Opgave  at  skabe  skønne  private 

Fig.  94.  Tengbom:  Enskilda  Banken,  Stockholm. 


Hjem;  Exempler  herpaa  er  de  Villaer,  han  har  bygget  for  Forlagsboghandler 
Bonnier,  Banquier  Geber  (Fig.  92)  og  Direktør  Laurin  (Fig.  93).  Enkelte 
Monumentalarbejder  har  han  dog  ogsaa  bag  sig,  saaledes  „Ostermalms 
Laroverk"  (Fig.  91),  indtil  videre  sikkert  den  smukkeste  Skole  i  Norden  og- 
saa af  den  Grund,  at  nogle  af  Sveriges  største  Kunstnere,  deriblandt  Prins 
Eugen  og  Milles,  har  rakt  Haand  til  dens  indre  Udsmykning. 

Den  endnu  unge  Tengboms  første  betydelige  Arbejde  var  Raadhuset  i 
Borås.  Hans  sidste  er  „Enskilda  banken '"s  Palads  ved  Kungstradgården  i 

Fig.  95.  Wahlman:  Engelbrektskirken,  Stockholm. 

Stockholm  (Fig.  94),  der  med  sin  mægtige  Rustika  af  sort  Granit,  sit  pom- 
pøse Midtparti  og  sin  Portal  med  Skulpturer  (af  Milles)  i  samme  Materiale, 
sin  splendide  Banksal  af  flere  Slags  poleret  Marmor  i  lyse  og  mørke  Farver 
er  et  af  de  mange,  men  maaske  endnu  det  vægtigste  Vidnesbyrd  om,  at  de 
svenske  Arkitekter  nu  er  vaagnede  til  en  lykkelig  Bevidsthed  om  en  svensk 
Bygningsstils  nærliggende  Muligheder  for  at  udvikle  sig  sundest  af  Landets 
naturlige  Materialer. 

Det  er  en  videre 
Konsekvens  af  denne 
Bevidsthed,  at  et  Par 
af  de  nyeste  Kirker  i 
Sverige  ikkeblot  knej- 
ser øverst  paa  Klip- 
pepartier, men  med 
kyklopiske  Mure  og 
Bastioner  er  fæst- 
ningsagtigt  forbundne 
med  Klippen.  For  en 
afdisse borgagtige  Kir- 
kebygninger, Engel- 
brektskyrkan  i  Stock- 
holm (Fig.  95)  er 
Wahlman  Mesteren, 
for  „Masthuggskyr- 
kan"  i  Goteborg  —  i 
hvert  Fald  i  det  ydre 
den  betydeligste  af  de 
to  —  Sigfr.  Ericson. 

Det  storartet  effekt- 
fulde, der  i  de  sidst- 
nævnte Bygninger 

Fig.  96.  Boberg:  Prins  Eugens  Villa  paa  Valdemarsudde.  naVUllgCr tilstræbt  Ved 

Masseanvendelsen  af 

mægtige  Klippeblokke,  har  Torben  Grut  naaet  ved  Murstenenes  beskedne 
Middel  i  sit  „Stadion",  den  svenske  Idræts  centrale  Skueplads,  der  med  sine 
uhyre  Dimensioner  og  strenge  Enkelhed  minder  om  Visbys  middelalderlige 
Stadsmur. 

Endelig  maa  Boberg  nævnes  som  en  af  Banebryderne  for  hele  den  Be- 
vægelse, der  her  kun  har  kunnet  antydes  gennem  nogle  Navne  og  nogle 
Værker.  Et  af  hans  tidligste  og  vedblivende  maaske  hans  bedste  Arbejde  er 
Elektricitetsværket  i  Stockholm,  opført  1892.  I  Posthuset  sammesteds  (1904) 
aner  man  allerede  hans  senere  Tilbøjelighed  til  at  lægge  en  for  stor  Vægt 
paa  Forsiringerne  og  hengive  sig  i  alle  Slags  Smaaindfald,  en  Tilbøjelighed, 

som  nogle  store  Lejlighedsarbejder  (Kunstindustriudstillingen  i  Stockholm 
1909,  Malmø-Udstillingen  1914)  maaske  bidrog  deres  til  at  udvikle.  For 
hans  allerseneste  Arbejder,  Aabenbarelseskirken  i  Saltsjobaden  og  „Nordiska 
Kompaniets"  Varehus  i  Stockholm,  vil  mange  foretrække  en  Del  af  hans 
tidligere.  Det  er  ham,  der  har  bygget  Thiels  Bostad  med  det  berømte  Galleri,  og 
etaf  hans  mest  vellykkede  Arbejder  er  Prins  Eugens  Villa  paa  Valdemarsudde. 

Foran  Indgangsportalen  derude  (Fig.  96),  med  Afstøbningen  af  den  antike 
Sejrsgudinde  fra  Samothrake  og  Solrelieffet,  over  hvilket  der  staar  prentet 
i  gylden  Skrift  SOLE  SOLE  GAUDEO  kan  det  være  passende  at  slutte. 
Thi  af  alt,  som  her  er  fremdraget  med  det  ene  Formaal  at  forsøge  at  paapege 
det  særlig  svenske  i  den  svenske  Kunst,  er  maaske  intet  mere  svensk  end 
dette  Sted,  hvor  de  Længsler,  der  er  denne  Kunsts  lønligste  Kilde,  er  slaaede 
ud  i  saa  pompøs  en  Paakaldelse  af  Solen  og  Sejrens  Gudinde.  Det  skulde 
da  være  „Stora  Salongen"  derinde  i  Prinsens  Villa  (Fig.  97).  Thi  dér  sid- 
der indsat  i  en  hvid  Væg  og  i  smilende  gustavianske  Omgivelser  Josephsons 
„Stromkarlen",  selve  Symbolet  paa  det  svenske  Kunstnersind  med  „dets 
evige  Ungdomslængsel,  dets  stormende  Skabertrang  og  dets  smertefyldte 
Raab  paa  alt  det,  som  venter  paa  Virkeliggørelse". 


Fig.  i>7.  Boberg:  „Stora  Salongen"  i  Prins  Eugens  Villa  med  Josephsons 
„Stromkarlen"  indsat  i  en  Væg. 

